cyanic-selkie/wikianc huggingface dataset:
กีฬาบอบสเลในโอลิมปิกเยาวชนฤดูหนาว 2020
ซึ่งการแข่งขันกีฬาบอบสเลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยจะมีนักกีฬาเข้าร่วมแข่งขัน 36 คน จาก 20 ประเทศ
ถนนเลียบชายฝั่งทะเลด้านตะวันตกของอ่าวไทย
ทางหลวงชนบท ชพ.4008
ทางหลวงชนบท ชพ.4008 (แยกทางหลวงแผ่นดินหมายเลข 4001-บ้านโพธิ์แบะ) มีสายทางอยู่ในพื้นที่อำเภอเมือง จังหวัดชุมพร ระยะทางรวม 24.569 กิโลเมตร ใช้งบประมาณในการก่อสร้าง 180.780 ล้านบาท
ทางหลวงชนบท ชพ.4011
ทางหลวงชนบท ชพ.4011 (แยกทางหลวงแผ่นดินหมายเลข 4003 (กม.ที่ 14+350) - บ้านท้องเกร็ง) มีสายทางอยู่ในพื้นที่อำเภอสวี อำเภอทุ่งตะโก จังหวัดชุมพร ระยะทาง 9.085 กิโลเมตร ใช้งบประมาณในการก่อสร้าง 55.900 ล้านบาท
ข้อสังเกตุ
หลักกิโลเมตรในสายทาง แสดงให้เห็นหลักกิโลเมตรในเส้นทาง ชพ.4008 ใช้อักษรรหัสสายทางว่า สส.2021 พร้อมกับหมายเลขกิโลเมตรที่ 4xx
เส้นทางระยะที่ 2
สำหรับเส้นทางระยะที่ 2 ช่วงระหว่างจังหวัดชุมพร จังหวัดสุราษฎร์ธานี จังหวัดนครศรีธรรมราช และจังหวัดสงขลา ประกอบไปด้วย
ทางหลวงชนบท สข.4009
ทางหลวงชนบท สข.4009 (แยก ทล.4083 - บ้านกระแสสินธุ์) มีสายทางอยู่ในพื้นที่อำเภอกระแสสินธุ์ จังหวัดสงขลา ระยะทาง 10.655 กิโลเมตร ใช้งบประมาณในการก่อสร้าง 124 ล้านบาท คาดว่าจะเสร็จในเดือนมิถุนายน พ.ศ. 2566
เส้นทางระยะที่ 3
สำหรับเส้นทางระยะที่ 3 ได้มีการประชุมหารืออยู่ระหว่างการศึกษาโครงการ
โจ ฮาร์ต
ชาลส์ โจเซฟ จอห์น ฮาร์ต (Charles Joseph John Hart; เกิด 19 เมษายน ค.ศ. 1987) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่เซลติก สโมสรในสกอตแลนด์
ฮาร์ตได้รับยกย่องว่าเป็นหนึ่งในผู้รักษาประตูที่ดีที่สุดในโลก ได้รับการชื่นชมจากผู้รักษาประตูชุดแชมป์ฟุตบอลโลกอย่างกอร์ดอน แบงส์ จันลุยจี บุฟฟอน และอีเกร์ กาซียัส
แต่ในต้นฤดูกาล 2016–17 ที่แมนเชสเตอร์ซิตี ได้เปลี่ยนผู้จัดการสโมสรและหัวหน้าผู้ฝึกสอนเป็นเปป กวาร์ดีโอลา สโมสรได้ซื้อตัวเกลาดีโอ บราโบ มาจากบาร์เซโลนา ทำให้ฮาร์ตต้องย้ายไปแบบยืมตัวกับโตรีโน ในอิตาลี โดยเป็นผู้รักษาประตูชาวอังกฤษคนแรกด้วยที่ได้เล่นในลีกของอิตาลี
แหล่งข้อมูลอื่น
1987
คาโรล คิง
คาโรล คิง (Carole King) เกิดเมื่อวันที่ 9 กุมภาพันธ์ ค.ศ. 1942 เป็นนักร้อง นักแต่งเพลง ชาวอเมริกัน เธอประสบความสำเร็จในฐานะศิลปินเดี่ยวในต้นยุค 70 มีเพลงดังอย่าง "It's Too Late" / "I Feel the Earth Move," และเธอประสบความสำเร็จในการแต่งเพลงต่าง ๆ ให้ศิลปินอาทิ "Go Away Little Girl" (ร้องโดย Steve Lawrence และ Donny Osmond),"The Loco-Motion" (ร้องโดย Little Eva, Grand Funk Railroad, ทีน่า เทอร์เน่อร์, ไคลี มิโนค‎) เป็นต้น
เธอได้รับรางวัลแกรมมี่มาแล้ว 4 ครั้ง และยังได้รับรางวัล Songwriter's Hall of Fame และ the Rock and Roll Hall of Fame สำหรับการแต่งเพลง คู่กับคู่หูอย่าง Gerry Goffin อัลบั้มที่มีชื่อเสียงที่สุดของเธอคืออัลบั้ม Tapestry ขึ้นอันดับ 1 ในอเมริกานาน 15 สัปดาห์ และขายได้มากกว่า 15 ล้านชุดทั่วโลก
แหล่งข้อมูลอื่น
1942
นุกูล แสงศิริ
พันตำรวจโทนุกูล แสงศิริ (เกิด 23 มีนาคม พ.ศ. 2512) อดีตสมาชิกสภาผู้แทนราษฎรจังหวัดนครสวรรค์ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคมัชฌิมาธิปไตย ปัจจุบันสังกัดพรรคเพื่อไทย
ประวัติ
นุกูล แสงศิริ เกิดเมื่อวันที่ 23 มีนาคม พ.ศ. 2512 เป็นบุตรของนายสง่า และนางแตงอ่อน แสงศิริ มีพี่น้อง 4 คน สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางอัญธิกา มีบุตรธิดา 2 คน
งานการเมือง
ลงสมัครสมาชิกสภาผู้แทนราษฎรครั้งแรกในปี พ.ศ. 2550 ในนามพรรคมัชฌิมาธิปไตย และได้รับเลือกตั้งเป็นครั้งแรก หลังจากพรรคมัชฌิมาธิปไตยถูกยุบ พันตำรวจโทนุกูลได้ย้ายไปเป็นสมาชิกพรรคภูมิใจไทย
ก่อนการเลือกตั้ง พ.ศ. 2554 พันตำรวจโทนุกูลย้ายมาสังกัดพรรคเพื่อไทย โดยเป็นการย้ายตามพันตำรวจโทบรรยิน ตั้งภากรณ์ สมาชิกบ้านเลขที่ 109 ที่ย้ายมาร่วมงานกับพรรคเพื่อไทยก่อนหน้านี้
เขาลงสมัครรับเลือกตั้งในพื้นที่จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
สมาชิกสภาผู้แทนราษฎร
นุกูล แสงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
วัดวรามาตยภัณฑสาราราม
ประวัติ
วัดขุนจันทร์สร้างขึ้นประมาณปี พ.ศ. 2380 โดยพระยามหาอำมาตยาธิบดี (ป้อม อมาตยกุล) โดยตั้งชื่อวัดว่า "วัดขุนจันทร์" เพราะผู้สร้างวัดได้รับชัยชนะจากศึกที่เวียงจันทน์ โดยสร้างหลังเสร็จศึกประมาณ 10 ปี ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ท้าวภัณฑสารานุรักษ์ (วรรณ) ธิดาคนเล็กของพระยาอำมาตย์ (ป้อม) บูรณปฏิสังขรณ์วัด แล้วขอพระราชทานชื่อวัดใหม่ พระบามสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าพระราชทานชื่อวัดว่า "วัดวรามาตยภัณฑสาราราม" เมื่อปี พ.ศ. 2426
ศิลปกรรม
ศิลปกรรมภายในวัดผสมผสานระหว่างไทยพุทธกับพม่า สิ่งสำคัญในวัดได้แก่ วิหารหลวงพ่อโต วิหารหลวงพ่อหยกขาว สร้างเสร็จปี พ.ศ. 2545 วิหารเจ้าแม่กวนอิมเพชรงาม พระพุทธรูปปางไสยาสน์ และพระพุทธชินราช
วาคีน ฟินิกซ์
วาคีน ราฟาเอล ฟินิกซ์ (Joaquin Rafael Phoenix) เกิดเมื่อวันที่ 28 ตุลาคม ค.ศ. 1974 เป็นนักแสดงและโปรดิวเซอร์ ชาวอเมริกัน
ฟินิกซ์เริ่มต้นงานด้านแสดงทางโทรทัศน์กับพี่ชาย ริเวอร์ ฟินิกซ์ และน้องสาว ซัมเมอร์ ฟินิกซ์ ผลงานแสดงภาพยนตร์บทบาทสำคัญ แสดงในเรื่อง SpaceCamp (1986) ในช่วงนี้เองเขาใช้ชื่อว่า ลีฟ ฟินิกซ์ (Leaf Phoenix) ซึ่งเป็นชื่อที่เขาตั้งเอง ต่อมากลับมากับชื่อจริง และได้รับเสียงตอบรับที่ดีจากผลงานแสดงสมทบในภาพยนตร์แนวตลก-ชีวิต เรื่อง To Die For (1995) และภาพนตร์ย้อนยุค Quills (2000) เขาได้รับความสนใจมากขึ้นจากบทจักรพรรดิก็อมมอดุส ในภาพยนตร์ Gladiator (2000) ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากนั้นได้รับการเสนอชื่อรางวัลออสการ์ สาขานักแสดงนำชายยอดเยี่ยม จากบทบาทนักดนตรี จอห์นนี แคช ในเรื่อง Walk the Line (2005) และบททหารผ่านศึกติดสุราเรื่อง The Master (2012) และบทโจ๊กเกอร์ ในภาพยนตร์ Joker (2019) ผลงานเรื่องอื่นของเขา เช่น ภาพยนตร์สยองขวัญเรื่อง Signs (2002) และ The Village (2004), ภาพยนตร์ชีวิตอิงประวัติศาสตร์เรื่อง Hotel Rwanda (2004), ภาพยนตร์รักแนวชีวิตเรื่อง Her (2013), ภาพยนตร์เสียดสีเรื่องInherent Vice (2014), และภาพยนตร์จิตวิทยาระทึกขวัญ You Were Never Really Here (2017) ซึ่งทำให้เขาได้รับรางวัลนักแสดงยอดเยี่ยม จากเทศกาลภาพยนตร์กาน
นอกจากการแสดงแล้วเขายังมีผลงานการร้องเพลงโดยในภาพยนตร์เรื่อง Walk The Line - ​อ้อมกอดรักก้องโลก เขาร้องเพลงประกอบภาพยนตร์เรื่องนี้ไว้ถึง 9 เพลง และทำให้อัลบั้มเพลงประกอบภาพยนตร์ชุดนี้ได้รับรางวัลแกรมมี​
ฟิวชัน
ฟิวชัน (fusion) ในภาษาอังกฤษหมายถึง การรวม การหลอมเข้าด้วยกัน อาจหมายถึง
240 วานะดิส
240 วานะดิส (240 Vanadis) เป็นดาวเคราะห์น้อยในแถบดาวเคราะห์น้อย
ความสัมพันธ์ไทย–มาเลเซีย
ความสัมพันธ์ไทย–มาเลเซีย (Hubungan Malaysia–Thailand / هوبوڠن مليسيا–تايلاند) สื่อถึงความสัมพันธ์ทางการทูตแบบทวิภาคีระหว่างประเทศไทยกับประเทศมาเลเซีย ประเทศไทยมีสถานเอกอัครราชทูตในกัวลาลัมเปอร์และสถานกงสุลใหญ่ในจอร์จทาวน์และโกตาบารู ส่วนประเทศมาเลเซียมีสถานเอกอัครราชทูตในกรุงเทพมหานคร
ไทยและมาเลเซียมักมักร่วมมือกันในด้านต่าง ๆ ในพื้นที่ชายแดน เช่น การค้าและการลงทุน ความมั่นคงและการป้องกัน การศึกษาและการฝึกอาชีพ เยาวชนและกีฬา การท่องเที่ยว ความเชื่อมโยงและการพัฒนาเศรษฐกิจและสังคม เนื่องจากปัญหากลุ่มแบ่งแยกดินแดนในสามจังหวัดชายแดนภาคใต้ของประเทศไทย ก่อนหน้านี้มีนักการเมืองบางคนในประเทศไทยกล่าวอ้างอย่างเปิดเผยว่าบางพรรคในมาเลเซียสนใจสาเหตุของฝ่ายตรงข้ามในสงคราม ซึ่งรัฐบาลชุดหลังโต้แย้งอย่างรุนแรง เนื่องจากมาเลเซียได้ให้ความช่วยเหลือในการเจรจาสันติภาพระหว่างรัฐบาลไทยกับกลุ่มแบ่งแยกดินแดน
Fedora
Fedora (เฟดอรา ฟีโดรา เฟโดรา) สามารถหมายถึง
เหรียญ 1 สตางค์
เหรียญ 1 สตางค์ เป็นเหรียญของสกุลเงินบาท ที่ใช้ในประเทศไทย มีการผลิตมาใช้งานหลายรุ่นหลายสมัย
เหรียญ 1 สตางค์รุ่นปัจจุบัน (พ.ศ. 2530 — พ.ศ. 2560)
เหรียญ 1 สตางค์ที่ผลิตใช้งานในปัจจุบัน ด้านหน้าเป็นภาพพระบรมฉายาลักษณ์ของ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ด้านหลังเป็นอักษรพระปรมาภิไธย วปร ภายใต้พระมหาพิชัยมงกุฎ ออกใช้ครั้งแรกในปี พ.ศ. 2561 เหรียญ 1 สตางค์นี้ เป็นเหรียญนี้ไม่ได้ออกใช้หมุนเวียนทั่วไป แต่ใช้ภายในธนาคารเท่านั้น
ในปี พ.ศ. 2539 รูปแบบของเหรียญ 1 สตางค์ที่ผลิต เปลี่ยนเป็นรูปแบบเหรียญที่ระลึก พระราชพิธีกาญจนาภิเษก จึงไม่มีการผลิตเหรียญในรูปแบบปกติ
ในปี พ.ศ. 2552 กรมธนารักษ์ประกาศใช้เหรียญกษาปณ์หมุนเวียนชุดใหม่เพื่อปรับต้นทุนการผลิตและทำให้ยากต่อการปลอมแปลง โดยเหรียญ 1 สตางค์มีการปรับส่วนประกอบ จากอะลูมิเนียม 97% เป็นอะลูมิเนียม 99% โดยที่มีขนาดและน้ำหนักเหรียญคงเดิม ส่วนลวดลายมีเปลี่ยนภาพด้านหน้าเหรียญเป็นภาพพระบรมฉายาลักษณ์ของ พระบาทสมเด็จพระเจ้าอยู่หัวภูมิพลอดุลยเดช พระชนมายุใกล้เคียงปัจจุบันมากขึ้น โดยเริ่มปรากฏในเหรียญที่ระบุ พ.ศ. 2551 เป็นต้นไป
เหรียญกษาปณ์หมุนเวียน รัชกาลที่ 9 พ.ศ. 2530-2560
เหรียญกษาปณ์หมุนเวียนราคา 1 สตางค์ รุ่นนี้ ด้านหน้าเป็นภาพพระบรมฉายาลักษณ์ พระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของ พระเจดีย์วัดพระธาตุหริภุญชัย ประกาศออกใช้เป็นครั้งแรกเมื่อวันที่ 8 สิงหาคม พ.ศ. 2530
ฟุตบอลทีมชาติเนเธอร์แลนด์
ฟุตบอลทีมชาติเนเธอร์แลนด์ (Nederlands voetbalelftal) เป็นทีมฟุตบอลประจำประเทศเนเธอร์แลนด์ภายใต้ราชสมาคมฟุตบอลเนเธอร์แลนด์ มีฉายาในภาษาไทยว่า "อัศวินสีส้ม" เป็นหนึ่งในทีมชั้นนำของโลก โดยเนเธอร์แลนด์มีผลงานสูงสุดในฟุตบอลโลกคือ ได้รองชนะเลิศ 3 สมัยในฟุตบอลโลก 1974, ฟุตบอลโลก 1978 และฟุตบอลโลก 2010 และชนะเลิศฟุตบอลชิงแชมป์แห่งชาติยุโรป (ยูโร) 1 สมัยในฟุตบอลยูโร 1988 รองชนะเลิศยูฟ่าเนชันส์ลีก 1 สมัยในยูฟ่าเนชันส์ลีก 2019 รอบสุดท้าย และคว้าเหรียญทองแดง 3 สมัยในกีฬาโอลิมปิก ปี ค.ศ. 1908, 1912 และ1920
ทีมชาติเนเธอร์แลนด์ได้รับฉายาว่า "Clockwork Orange" ในช่วงที่ได้ชื่อว่าเล่นได้ตามกลยุทธ์โททัลฟุตบอลที่มีการต่อบอลได้อย่างแม่นยำ นอกจากนี้ทีมชาติเนเธอร์แลนด์ยังเป็นที่รู้จักกันดีในชื่อ "ทีมชาติฮอลแลนด์"
ยุคแรกของทีม (1865-1938)
ชาวอังกฤษนำกีฬาฟุตบอลเข้ามาเผยแพร่ในเนเธอร์แลนด์หรือฮอลแลนด์ตั้งแต่ปี ค.ศ. 1865 และจากนั้นมาพวกเขาก็คิดในเรื่องเกมการเล่นของตัวเองที่แตกต่างออกไป รวมทั้งสร้างนักเตะที่เป็นตำนานขึ้นมาอย่างมากมาย หลังจากที่สมาคมฟุตบอลเนเธอร์แลนด์ก่อตั้งขึ้นเมื่อปี ค.ศ. 1879 และมีการลงสนามเกมระดับนานาชาติครั้งแรกเมื่อวันที่ 30 เมษายน ค.ศ. 1905 ด้วยการบุกไปเอาชนะเบลเยียมเพื่อนบ้าน 4-1 ซึ่งแอ็ดดี เดอ เนเฟอ ยิงไปคนเดียว 4 ประตู
จากนั้นก็มาได้เหรียญทองแดงโอลิมปิกในปี ค.ศ. 1908 และค.ศ. 1912 และมีโอกาสเข้าแข่งขันฟุตบอลโลกเมื่อปี ค.ศ. 1934 หลังจากที่ 4 ปีก่อนหน้านี้ปฏิเสธคำเชิญของสหพันธ์ฟุตบอลนานาชาติ (ฟีฟ่า) แต่ก็ทำได้เพียงแค่ตกรอบแรกทั้งในปี ค.ศ. 1934 และ ค.ศ. 1938 แต่หลังสงครามโลกครั้งที่สองแล้วก็มีการก่อตั้งลีกอาชีพของตัวเองขึ้นมาเพื่อป้องกันไม่ให้นักเตะของตัวเองออกไปค้าแข้งกับสโมสรในต่างแดน
ยุคทองของสามทหารเสือและแชมป์ฟุตบอลยุโรป
การตั้งลีกอาชีพในปี ค.ศ. 1954 ทำให้มาตรฐานการเล่นของทีมดีขึ้นมาจนกระทั่งในยุคทศวรรษที่ 70 ก็มีนักเตะชื่อดังอย่างโยฮัน ไกรฟฟ์, โยฮัน เนสเกินส์ และรืด โกรล ในรูปแบบการเล่นที่เรียกว่าโททัลฟุตบอล ที่เน้นการต่อบอลที่แม่นยำ และการเคลื่อนที่อันเป็นเอกลักษณ์ ภายใต้การคุมทีมของรีนึส มีเคิลส์ พร้อมด้วยการมีสโมสรชั้นนำอย่างอาแจ็กซ์ ซึ่งเนเธอร์แลนด์ได้เข้าชิงชนะเลิศฟุตบอลโลกเมื่อปี ค.ศ. 1974 แต่ไปแพ้ให้เยอรมนีตะวันตก 1-2 อย่างน่าเสียดาย
ความล้มเหลวในรายการใหญ่ (1990-2008)
อย่างไรก็ตามในฟุตบอลโลก ค.ศ. 1990, ค.ศ. 1994, ค.ศ. 1998 และยูโร 1992-ยูโร 1996 ผลงานของทีมออกมาต่ำกว่าที่ควรจะเป็น และในยูโร 2000 ที่เนเธอร์แลนด์เป็นเจ้าภาพร่วมกับเบลเยียมก็ตกรอบรองชนะเลิศเมื่อแพ้อิตาลีในการดวลจุดโทษไปอย่างน่าเสียดาย ในฟุตบอลโลก ค.ศ. 2002 เนเธอร์แลนด์ไม่ผ่านเข้าแข่งขันรอบสุดท้าย ส่วนผลงานในยูโร 2004, ฟุตบอลโลก ค.ศ. 2006 และยูโร 2008 ก็ไม่ดีเท่าที่ควร โดยเฉพาะในยูโร 2008 ที่เนเธอร์แลนด์ทำผลงานได้อย่างยอดเยี่ยมในรอบแบ่งกลุ่ม โดยเอาชนะรวดได้ทั้งสามนัดแม้อยู่ร่วมกลุ่มกับทีมเต็งอย่างฝรั่งเศสและอิตาลี แต่พวกเขากลับตกรอบที่สองในการแข่งขัน โดยแพ้ให้กับทีมชาติรัสเซียไปในช่วงต่อเวลาพิเศษ 1-3
รองแชมป์โลกสมัยที่ 3 (2010)
ในฟุตบอลโลก 2010 ที่แอฟริกาใต้เป็นเจ้าภาพ เนเธอร์แลนด์ภายใต้การคุมทีมของผู้จัดการทีม แบร์ต ฟัน มาร์ไวก์ สามารถผ่านเข้ารอบสุดท้ายในการคัดเลือกเป็นทีมแรกจากทวีปยุโรปด้วยผลงานอันยอดเยี่ยมในการชนะ 8 นัดรวดในรอบคัดเลือกของโซนยุโรป กลุ่ม 9 และในรอบสุดท้าย เนเธอร์แลนด์สร้างผลงานชนะในรอบแรกทั้งสามนัดในรอบแบ่งกลุ่ม ในนัดที่พบกับทีมชาติญี่ปุ่น, ทีมชาติเดนมาร์ก และทีมชาติแคเมอรูน และสามารถเอาชนะสโลวาเกียได้ในรอบ 16 ทีสุดท้าย 2-1 ก่อนที่จะผ่านเข้าไปพบกับทีมเต็งแชมป์อย่างทีมชาติบราซิล ในรอบ 8 ทีมสุดท้าย และพวกเขาสามารถเอาชนะไปได้ 2-1 ก่อนที่จะเอาชนะอุรุกวัยในรอบรองชนะเลิศ ผ่านเข้าชิงชนะเลิศเป็นครั้งแรกในรอบ 32 ปี พวกเขาเข้าไปพบกับทีมชาติสเปน แต่เป็นฝ่ายแพ้ไป 0-1 ในช่วงต่อเวลาพิเศษ
ยูโร 2012
ในการแข่งขันยูโร 2012 เนเธอร์แลนด์เป็นทีมหนึ่งที่ได้รับการคาดหมายว่าจะได้เป็นแชมป์ แต่พวกเขากลับตกรอบแรกอย่างน่าผิดหวัง แม้จะมีนักเตะชั้นนำในทีมมากมาย อาทิ โรบิน ฟัน แปร์ซี, อาร์เยิน โรบเบิน, เวสลีย์ สไนเดอร์ และมาร์ก ฟัน โบมเมิล โดยไม่สามารถเอาชนะใครได้เลยในรอบแบ่งกลุ่ม โดยแพ้ให้กับเดนมาร์ก, เยอรมนี และโปรตุเกส เสียประตูไปทั้งสิ้น 5 ลูก และยิงได้เพียงแค่ 2 ลูกเท่านั้น
อันดับสามในฟุตบอลโลก 2014
ในฟุตบอลโลก 2014 ที่บราซิลเป็นเจ้าภาพ เนเธอร์แลนด์ภายใต้การคุมทีมของ ลูวี ฟัน คาล ไม่ได้เป็นทีมที่ได้รับการคาดหมายว่าจะได้แชมป์หรือเป็นทีมเต็งมาตั้งแต่ต้น ยิ่งไปกว่านั้น นักฟุตบอลกว่าครึ่งทีมเป็นนักฟุตบอลรุ่นใหม่ที่ส่วนมากยังไม่เคยผ่านการแข่งขันระดับใหญ่มาก่อนและเล่นอยู่ในลีกภายในประเทศ เช่น เฟเยนูร์ด และอาแจ็กซ์ แต่เนเธอร์แลนด์ซึ่งอยู่ในกลุ่มบีก็สามารถเก็บชัยชนะรวดได้ทั้ง 3 นัด โดยประเดิมสนามเป็นฝ่ายเอาชนะทีมชาติสเปนซึ่งเป็นแชมป์เก่าและเป็นคู่ชิงชนะเลิศในฟุตบอลโลกครั้งที่แล้วไปได้ถึง 5-1 อย่างพลิกความคาดหมาย ตามด้วยการเอาชนะทีมชาติออสเตรเลียและชิลีได้ในสองนัดถัดมา ก่อนจะเอาชนะทีมชาติเม็กซิโกไปได้ในรอบ 16 ทีมสุดท้าย 2-1
เนเธอร์แลนด์สามารถผ่านเข้าไปถึงรอบรองชนะเลิศพบกับ อาร์เจนตินา ทั้งคู่เสมอกันในเวลาปกติและยังเสมอกันอีกในช่วงต่อเวลาพิเศษ 120 นาที 0-0 จึงต้องตัดสินด้วยการดวลจุดโทษ ปรากฏว่าเนเธอร์แลนด์เป็นฝ่ายแพ้อาร์เจนตินาไป 2-4 ต้องไปแข่งชิงอันดับสามกับบราซิล เจ้าภาพ ซึ่งเนเธอร์แลนด์ฝ่ายเอาชนะไปได้ 3-0
ความล้มเหลวในยูโร 2016 และฟุตบอลโลก 2018
ในฟุตบอลชิงแชมป์แห่งชาติยุโรป 2016 ที่ฝรั่งเศส เนเธอร์แลนด์ไม่สามารถผ่านเข้าไปเล่นในรอบสุดท้ายได้ เป็นครั้งแรกนับตั้งแต่ฟุตบอลชิงแชมป์แห่งชาติยุโรป 1984 เป็นต้นมา รวมไปถึงการแข่งขัน ฟุตบอลโลก 2018 ที่ประเทศ รัสเซีย ซึ่งเนเธอร์แลนด์ก็ไม่สามารถผ่านเข้าสู่รอบสุดท้ายได้อีกเช่นกัน
ผู้เล่นชุดปัจจุบัน
รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022
''ข้อมูลการลงเล่นและการทำประตูนับถึงวันที่ 25 กันยายน พ.ศ. 2565 หลังจากการพบกับ เบลเยียม''
สนามแข่ง
ทีมชาติเนเธอร์แลนด์ไม่ได้ใช้สนามแข่งขันสนามใดสนามหนึ่งเป็นหลัก (เช่นเดียวกับชาติอื่นๆ) ทั้งนี้ขึ้นอยู่กับรายการแข่งขัน, สภาพอากาศ, คู่แข่ง และปัจจัยอื่นๆ แต่โดยส่วนมากแล้วจะลงแข่งขัน ณ สนาม โยฮัน ไกรฟฟ์อาเรนา ซึ่งเป็นสนามเหย้าของสโมสรฟุตบอลอาเอฟเซ อายักซ์ โดยการแข่งขันนัดแรกอย่างเป็นทางการของเนเธอร์แลนด์ ณ สนามแห่งนี้เกิดขึ้นเมื่อวันที่ 29 มีนาคมปี 1997 ในการแข่งขันฟุตบอลโลกรอบคัดเลือกโซนยุโรป ระหว่างเนเธอร์แลนด์และทีมชาติซานมารีโน ซึงเนเธอร์แลนด์เอาชนะไปได้ 4-0 โดยสนามแห่งนี้มีชื่อเดิมว่า อัมส์เตอร์ดัมอาเรนา ก่อนจะเปลี่ยนเป็น โยฮัน ไกรฟฟ์อาเรนา ในปี 2018 เพื่อเป็นเกียรติและรำลึกถึงการจากไปของ โยฮัน ไกรฟฟ์ ตำนานนักเตะผู้ล่วงลับชาวเนเธอร์แลนด์
ภาคเสริมของเดอะซิมส์ 4
ภาคเสริม 11 ชุดของเกมจำลองชีวิต เดอะซิมส์ 4 ในปี ค.ศ. 2014 เกมหลักของรุ่นที่ 4 ในตระกูลเดอะซิมส์ ภาคเสริมทั้งหมดพัฒนาขึ้นโดยแมกซิส และจัดจำหน่ายโดยอิเล็กทรอนิก อาตส์ บนแพลตฟอร์มไมโครซอฟท์ วินโดวส์, แมคโอเอส, เพลย์สเตชัน 4 และเอกซ์บอกซ์วัน ภาคเสริมมักจะเน้นไปที่คุณสมบัติใหม่ที่สำคัญ โดยมีวัตถุ เสื้อผ้า สไตล์ โลก และสภาพชีวิตมากมายที่มุ่งสู่ธีมหลักของแพ็ค ภาคเสริมชุดแรกคือ เก็ตทูเวิร์ก เปิดตัวเมื่อวันที่ 31 มีนาคม ค.ศ. 2015 ภาคเสริมชุดล่าสุด คอตเทจลีฟวิง วางจำหน่ายวันที่ 22 กรกฎาคม ค.ศ. 2021
เก็ตทูเวิร์ก
เดอะซิมส์ 4: เก็ตทูเวิร์ก (The Sims 4: Get to Work) เป็นภาคเสริมชุดแรกสำหรับเดอะซิมส์ 4 ประกาศเมื่อวันที่ 4 กุมภาพันธ์ ค.ศ 2015 วางจำหน่ายในอเมริกาเหนือวันที่ 31 มีนาคม ค.ศ 2015 และในยุโรปวันที่ 2 เมษายน ค.ศ. 2015 ประกอบด้วยอาชีพใหม่สามอาชีพคือ นักสืบ แพทย์ และนักวิทยาศาสตร์ ภาคนี้ยังมีพื้นที่ใหม่ที่เรียกว่า แม็กโนเลียพรอมเมนาดา (Magnolia Promenade) ซึ่งคุณสามารถไปช็อปปิ้งได้ องค์ประกอบจะคล้ายคลึงกับภาคเสริมใน เดอะซิมส์ 2 เปิดโลกธุรกิจ เนรมิตฝัน และ เดอะซิมส์ 3 แอมบิชันส์
เก็ตทูเกเตอร์
เดอะซิมส์ 4: เก็ตทูเกเตอร์ (The Sims 4: Get Together) เป็นภาคเสริมชุดที่สองสำหรับเดอะซิมส์ 4 วางจำหน่ายในอเมริกาเหนือเมื่อวันที่ 8 ธันวาคม ค.ศ. 2015 และยุโรปในวันที่ 9 ธันวาคม ค.ศ. 2015 การออกแบบด้วยธีมโลกยุโรปเก่าใหม่ที่ได้รับแรงบันดาลใจจากเยอรมนีและนอร์เวย์ที่เรียกว่า วินเดนเบิร์ก ที่ซึ่งซิมส์สามารถไปไนต์คลับ สถานที่ออกกำลังกายใหม่ และสถานที่ใหม่อื่น ๆ อีกมากมาย รวมทั้งแฮงก์เอาต์ใหม่ คลับ กิจกรรมอื่น ๆ คาเฟ่ และการโต้ตอบใหม่ ๆ ชุดรูปแบบคล้ายคลึงกับเดอะซิมส์ วัยวุ่นลุ้นรัก, เดอะซิมส์ 2 คืนหรรษา, เดอะซิมส์ 2 สนุกจังยามว่าง และเดอะซิมส์ 3: เล็ตไนต์
ซิตีลีฟวิง
เดอะซิมส์ 4: ซิตีลีฟวิง (The Sims 4: City Living) ภาคเสริมชุดที่สามของ เดอะซิมส์ 4 วางจำหน่ายในทวีปอเมริกาเหนือวันที่ 1 พฤศจิกายน ค.ศ. 2016 และยุโรปในวันที่ 3 พฤศจิกายน ค.ศ. 2016 มีอาชีพใหม่เพิ่มเข้ามาสามอาชีพคือ นักการเมือง สื่อสังคม และนักวิจารณ์ ชุดนี้ยังมีโลกใหม่คือ ซานมายซูโน ซึ่งเป็นที่ตั้งของสถานที่ใหม่ (เพนต์เฮาส์ ศูนย์ศิลปะ เซ็นทรัลพาร์ก บาร์คาราโอเกะ และอพาร์ตเมนต์)  มีองค์ประกอบและรูปแบบคล้ายคลึงกับ เดอะซิมส์ 2 ร่วมหอ(ไม่)ลงโรง และเดอะซิมส์ 3: เล็ตไนต์
แคตส์แอนด์ด็อกส์
เดอะซิมส์ 4: แคตส์แอนด์ด็อกส์ (The Sims 4: Cats & Dogs) ภาคเสริมชุดที่สี่ของ เดอะซิมส์ 4 วางจำหน่ายเมื่อวันที่ 10 พฤศจิกายน ค.ศ. 2017 และในวันที่ 31 กรกฎาคม ค.ศ. 2018 บนเพลย์สเตชัน 4 และเอกซ์บอกซ์วัน โดยภาคนี้มีโลกใหม่ที่เรียกว่า บรินเดิลตันเบย์ และเพิ่มแมวและสุนัขเข้ามาในเกม นอกจากนี้ยังอนุญาตให้ผู้เล่นเป็นเจ้าของคลิกนิกสัตว์และประกอบอาชีพด้านสัตวแพทย์ได้ โดยองค์ประกอบของเกมจะยืมมาจาก เดอะซิมส์: สัตว์เลี้ยงแสนรู้, เดอะซิมส์ 2 ตัวโปรดจอมป่วน และเดอะซิมส์ 3: เพตส์
ซีซันส์
เดอะซิมส์ 4: ซีซันส์ (The Sims 4: Seasons) ภาคเสริมชุดที่ห้าของ เดอะซิมส์ 4 วางจำหน่ายเมื่อวันที่ 22 มิถุนายน ค.ศ. 2018 ซึ่งจะมีฤดูกาลและเทศกาลเพิ่มเข้ามาในเกม ต่างจากภาคเสริมก่อนหน้า ซีซันส์ ไม่ได้มาพร้อมกับโลกใหม่ มีองค์ประกอบและรูปแบบคล้ายคลึงกับ เดอะซิมส์ 2 สี่ฤดูแสบ และ เดอะซิมส์ 3: ซีซันส์
เก็ตเฟมัส
เดอะซิมส์ 4: เก็ตเฟมัส (The Sims 4: Get Famous) ภาคเสริมชุดที่หกของ เดอะซิมส์ 4 ประกาศเปิดตัวเมื่อวันที่ 9 ตุลาคม ค.ศ. 2018 และวางจำหน่ายในวันที่ 16 พฤศจิกายน ค.ศ. 2018 ภาคนี้เน้นไปที่การเป็นผู้มีชื่อเสียง ความมั่งคั่ง ชื่อเสียง และเพิ่มอาชีพนักแสดง มีองค์ประกอบและรูปแบบคล้ายคลึงกับเดอะซิมส์ ซูเปอร์สตาร์ และเดอะซิมส์ 3: เล็ตไนต์
ไอแลนด์ลีฟวิง
เดอะซิมส์ 4: ไอแลนด์ลีฟวิง (The Sims 4: Island Living) ภาคเสริมชุดที่เจ็ดของ เดอะซิมส์ 4 วางจำหน่ายเมื่อวันที่ 21 มิถุนายน ค.ศ. 2019 เป็นภาคเสริมที่ให้ซิมสามารถอยู่ในโลกของ สุลานี ซึ่งเป็นเกาะเขตร้อน เดอะซิมส์สามารถมาผ่อนคลายหรือทำกิจกรรมชายหาด พักผ่อนในน้ำเย็น สำรวจมหาสมุทรโดยการดำน้ำดูปะการัง หรือพายเรือแคนู พวกเขาสามารถพบเงือก หรือโลมา เพิ่มอาชีพนักอนุรักษ์พร้อมกับงานนอกเวลาหลายงาน มีองค์ประกอบและรูปแบบคล้ายคลึงกับเดอะซิมส์ 3: ไอส์แลนด์ พาราไดซ์
อีโกไลฟ์สไตล์
เดอะซิมส์ 4: อีโกไลฟ์สไตล์ (The Sims 4: Eco Lifestyle) ภาคเสริมชุดที่เก้าของ เดอะซิมส์ 4 วางจำหน่ายเมื่อวันที่ 5 มิถุนายน ค.ศ. 2020 โดยมีโลกใหม่คือ เอเวอร์กรีนฮาร์เบอร์ ชุดนี้เป็นการนำเสนอการใช้ชีวิตที่ยั่งยืนเป็นแนวคิดหลักใหม่สำหรับตระกูลซิมส์ครั้งแรก
สโนวีเอสเคป
เดอะซิมส์ 4: สโนวีเอสเคป (The Sims 4: Snowy Escape) ภาคเสริมชุดที่สิบของ เดอะซิมส์ 4 ได้รับการเปิดตัวในวันที่ 3 พฤศจิกายน ค.ศ. 2020 ประกอบไปด้วยศูนย์กิจกรรมต่าง ๆ เช่น สโนว์บอร์ด เล่นสกี รถเลื่อนหิมะ และการปีนเขา เพิ่มโลกใหม่คือ โกโมเรบิ (Mt. Komorebi) ซึ่งเป็นโลกที่เต็มไปด้วยหิมะที่ได้รับแรงบันดาลใจจากญี่ปุ่น และมีสภาพอากาศรูปแบบใหม่
คอตเทจลีฟวิง
เดอะซิมส์ 4: คอตเทจลีฟวิง (The Sims 4: Cottage Living) ภาคเสริมชุดที่สิบเอ็ดของ เดอะซิมส์ 4 ได้รับการปล่อยตัวเมื่อวันที่ 22 กรกฏาคม ค.ศ. 2021 ภาคนี้มุ่งเน้นไปที่วิถีชีวิตแบบชนบท และเพิ่มสัตว์ต่าง ๆ เช่น วัว ไก่ ลามา นกป่า กระต่าย และสุนัขจิ้งจอก นอกจากนี้ยังนำเสนอโลกชนบทที่ได้รับแรงบันดาลใจจากอังกฤษของ เฮนฟอร์ดออนแบ็กเลย์ (Henford-on-Bagley)
โมเท็ต
โมเท็ต (motet) เป็นการประพันธ์ดนตรีสำหรับการขับร้องในดนตรีคลาสสิกตะวันตก ซึ่งมีรูปแบบและที่หลากหลาย ตั้งแต่ดนตรีสมัยกลางตอนกลางจนถึงปัจจุบัน โมเท็ตเป็นหนึ่งในคีตลักษณ์แบบสอดประสานหลายทำนอง (polyphonic) ที่โดดเด่นของดนตรีสมัยฟื้นฟูศิลปวิทยา ตามที่นักดนตรีวิทยาชาวอังกฤษ มาร์กาเร็ต เบนต์ (Margaret Bent) ให้คำนิยามว่า "เป็นส่วนของดนตรีหลายท่อนที่มีบทร้อง" ซึ่งอธิบายโมเท็ตตั้งแต่คริสต์ศตวรรษที่ 13 ถึงปลายศตวรรษที่ 16 และช่วงเวลาหลังจากนั้นอย่างชัดเจน นักทฤษฎีดนตรีชาวฝรั่งเศส ยออานเนส เด กรอเคยอ (Johannes de Grocheo) ในช่วงปลายคริสต์ศตวรรษที่ 13 เชื่อว่าโมเท็ตนั้น "ไม่ควรเผยแพร่ต่อบุคคลทั่วไป เพราะพวกเขานั้นไม่สังเกตถึงความละเอียดอ่อนของงาน และพวกเขาก็ไม่ปิติเมื่อได้ยินโมเท็ต แต่ควรทำการแสดงต่อหน้าผู้มีการศึกษาและผู้ที่กำลังค้นหาความละเอียดอ่อนในงานศิลปะ"
เปลวไฟ
เปลวไฟ เป็นซิงเกิลของวงแบล็คเฮด ในปี พ.ศ. 2559 ค่ายมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์) ประพันธ์คำร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย อภิสิทธิ์ พงศ์ชัยสิริกุล (เอก แบล็คเฮด) เพลงนี้ออกจำหน่ายในวันที่ 26 มกราคม พ.ศ. 2559
เนื้อหาของเพลงนี้พูดถึงเวลามีความรักบางทีคนเรา ก็เหมือน กำลังถูกดึงเข้าไปในเกมอะไรสักอย่างแม้ว่ารู้ทั้งรู้ว่ามันเป็นแค่เกมที่เราไม่มีทางชนะและอาจจะต้อง สูญเสียทุกอย่าง เหมือนรู้ทั้งรู้ว่างทางข้างหน้าเป็นเปลวไฟ แต่ก็ยังยอมที่จะเดินเข้าไป ทั้งที่สุดท้ายการมีรักครั้งนี้ มันจะไม่ได้อะไรขึ้นมาก็ตาม เพื่อให้เขารู้ว่าเรารักเขาแค่ไหน
ส่วนมิวสิกวีดิโอนี้มี บี-น้ำทิพย์ จงรัชตวิบูลย์และ จุ๊กกรู๊-สลิตา กลิ่นจันทร์ (จุ๊กกรู๊ The Face) มาร่วมแสดงในมิวสิกวีดิโอ
การตอบรับ
เพลง รักอยู่รอบกาย ติดอันดับสูงสุด 13 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 มกราคม พ.ศ. 2559 ที่มีคนดาวน์โหลดมากที่สุด
239 แอดรัสเทีย
239 แอดรัสเทีย (239 Adrastea) เป็นดาวเคราะห์น้อยในแถบดาวเคราะห์น้อย
นโรดม เจนณา
นโรดม เจนณา (នរោត្តម ជេនណា; เกิด 11 มีนาคม พ.ศ. 2554) เป็นนักแสดง นักร้อง นางแบบ นักเต้น และทูตตราสินค้าชาวเขมร เป็นพระธิดาในพระองค์เจ้านโรดม บุบผารี และเป็นพระราชปนัดดาในพระบาทสมเด็จพระนโรดม สีหนุ
ประวัติ
นโรดม เจนณา เกิดเมื่อวันที่ 11 มีนาคม พ.ศ. 2554 ณ กรุงปารีส ประเทศฝรั่งเศส เป็นพระธิดาคนที่สองของพระองค์เจ้านโรดม บุบผารี เกิดแต่บิดาชาวฝรั่งเศสไม่ปรากฏนาม เธอเป็นพระนัดดาในสมเด็จพระมหิสสรานโรดม จักรพงศ์ และเป็นพระราชปนัดดาในพระบาทสมเด็จพระนโรดม สีหนุ  เธอไม่มีมีฐานันดรศักดิ์ในราชสำนักแม้มีมารดาเป็นเจ้านายกัมพูชา แต่เจนณาเป็นที่รู้จักในสมัญญา "เจ้าหญิงน้อย" (ព្រះនាងតូច)
พ.ศ. 2558 ขณะอายุ 3 ปี ครอบครัวของเธอย้ายกลับประเทศกัมพูชา นโรดม เจนณา สามารถพูดได้ห้าภาษา คือ ภาษาเขมร อังกฤษ ฝรั่งเศส จีน และไทย รวมทั้งมีความสามารถด้านการขับร้องที่ผ่านการฝึกฝนมาตั้งแต่ยังเยาว์วัยได้ห้าภาษา
นโรดม เจนณาได้รับการจัดการและบริหารโดยสเปซครีเอทีฟมาร์เกติง (Space Creative Marketing)
บีเอ็นที 2
บีเอ็นที 2 หรือ โทรทัศน์แห่งชาติบัลแกเรีย 2 (БНТ 2) '''เป็นสถานีโทรทัศน์ของประเทศบัลแกเรีย ก่อตั้งเมื่อ ค.ศ. 1974 เริ่มออกอากาศวันที่ 1 มกราคม ในปีเดียวกัน สำนักงานใหญ่ตั้งอยู่ที่กรุงโซเฟีย ประเทศบัลแกเรีย บีเอ็นที 2
ทายาท เกียรติชูศักดิ์
นายทายาท เกียรติชูศักดิ์ (เกิด 26 กุมภาพันธ์ พ.ศ. 2509) สมาชิกสภาผู้แทนราษฎรจังหวัดนครสวรรค์ เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
บีเอ็นที 2
ดำเนินงานบริหารโดยโทรทัศน์แห่งชาติบัลแกเรีย (บัลแกเรีย: Българска национална телевизия, Bŭlgarska natsionalna televiziya) รายการส่วนใหญ่เป็นรายการประเภทการถ่ายทอดสดกีฬา เช่น รถสูตรหนึ่ง, ฟุตบอลชิงแชมป์แห่งชาติยุโรป 2012, โอลิมปิก 2012 เป็นต้น
ทายาท เกียรติชูศักดิ์
ประวัติ
ทายาท เกียรติชูศักดิ์ เกิดเมื่อวันที่ 26 กุมภาพันธ์ พ.ศ. 2509 เป็นบุตรของนายสมบัติ และนางทรงศรี เกียรติชูศักดิ์ มีพี่น้อง 2 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาศิลปศาสตรมหาบัณฑิต (รัฐศาสตร์) มหาวิทยาลัยรามคำแหง มีบุตรนอกสมรส 2 คน
บีเอ็นที 2
ประวัติ
รายการสองของสถานีโทรทัศน์แห่งชาติบัลแกเรีย ออกอากาศเมื่อปี 1974 และยกเลิกการออกอากาศเมื่อวันที่ 31 พฤษภาคม ค.ศ. 2000 และจะถูก บีทีวี ดูแลในวันถัดมา  อีเธอร์ 2  เป็นสถานีที่ได้รับความนิยมมากที่สุด สำรวจโดยนิตยสารรายสัปดาห์ "Vsyaka Nedelya" (ทุกอาทิตย์)
ทายาท เกียรติชูศักดิ์
งานการเมือง
อดีตเป็นสมาชิกสภาองค์การบริหารส่วนจังหวัด เขตอำเภอตาคลี ลาออกมาเพื่อลงสมัครสมาชิกสภาผู้แทนราษฎรในปี พ.ศ. 2554 สังกัดพรรคเพื่อไทย และได้รับการเลือกตั้งเป็นครั้งแรก นายทายาทอยู่ในกลุ่มของพันตำรวจโทบรรยิน ตั้งภากรณ์ สมาชิกบ้านเลขที่ 109
สมาชิกสภาผู้แทนราษฎร
ทายาท เกียรติชูศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
บีเอ็นที 2
แหล่งข้อมูลอื่น
เว็บไซต์อย่างเป็นทางการ
ปลาช่อนเข็ม (สกุล)
ปลาช่อนเข็ม (Pikehead fish) ชื่อสกุลของปลาน้ำจืดขนาดเล็กจำพวกหนึ่ง ที่อยู่ในวงศ์ Luciocephalinae ในวงศ์ใหญ่ Osphronemidae ใช้ชื่อสกุลว่า Luciocephalus (/ลิว-ซิ-โอ-เซฟ-อา-ลัส/)
มีรูปร่างแตกต่างไปจากปลาชนิดอื่นในวงศ์นี้อย่างเห็นได้ชัด โดยกลับมีรูปร่างคล้ายปลาช่อน แต่หัวและปากยื่นยาวแหลมเหมือนปลาเข็ม ลำตัวมีสีน้ำตาลไหม้หรือน้ำตาลเขียว ด้านหลังสีจางกว่า และมีแถบสีดำพาดยาวทางความยาวลำตัวอย่างเห็นได้ชัด ครีบทุกครีบบางใส และไม่มีถุงลม
มีขนาดลำตัวตั้งแต่ 20 เซนติเมตร จนถึง 10 เซนติเมตร
เป็นปลาที่หากินอยู่ตามผิวน้ำของพรุตั้งแต่ภาคใต้ตอนล่างของไทยไปจนถึงเกาะบอร์เนียว ในอินโดนีเซีย วางไข่โดยตัวผู้จะอมไว้ในปาก และเลี้ยงจนลูกปลาได้ขนาด 1 เซนติเมตร จึงปล่อยออกมา ขณะที่ตัวเมียจะมีขนาดใหญ่กว่าตัวผู้
มีอยู่ 2 ชนิดเท่านั้น คือ
นิยมเลี้ยงเป็นปลาสวยงามทั้งคู่
พิธีขึ้นครองราชย์ของพระมหากษัตริย์เนเธอร์แลนด์
การขึ้นครองราชย์ของพระมหากษัตริย์เนเธอร์แลนด์ (Inhuldiging van de Nederlandse monarch; Inauguration of the Dutch monarch) คือพิธีการสืบทอดราชบัลลังก์และเข้ารับตำแหน่งอย่างเป็นทางการของพระมหากษัตริย์เนเธอร์แลนด์ ซึ่งพระมหากษัตริย์พระองค์ใหม่จะขึ้นประทับบนบังลังก์ ตรัสคำปฏิญาณต่อรัฐธรรมนูญ และทรงรับคำถวายบังคมจากสมาชิกรัฐสภาเนเธอร์แลนด์
ประวัติ
ตามขนบธรรมเนียมแล้ว พระมหากษัตริย์เนเธอร์แลนด์พระองค์ใหม่จะไม่ได้รับการราชาภิเษก (การสวมมงกุฏบนพระเศียร) เฉกเช่นพระมหากษัตริย์ยุโรปพระองค์อื่น ๆ โดยจะไม่ทรงได้รับการสวมมงกุฎแห่งเนเธอร์แลนด์และเครื่องราชกกุธภัณฑ์อีกหลายชิ้น ซึ่งในทางประวัติศาสตร์และตามประเพณีแล้ว คริสต์ศาสนิกชนส่วนมากในภาคใต้ของเนเธอร์แลนด์นับถือนิกายโรมันคาทอลิก ส่วนในภาคเหนือนับถือนิกายโปรเตสแตนต์ ส่วนราชาธิปไตยของเนเธอร์แลนด์ยึดโยงกับความเชื่อที่ได้รับการปฏิรูปอย่างลัทธิคาลวิน แต่เนื่องจากเนเธอร์แลนด์ไม่มีคริสตจักรแห่งชาติและผู้นำฝ่ายคริสตจักรเป็นของตนเอง จึงไม่มีผู้อาวุโสหรือผู้นำทางศาสนาประกอบพิธีราชาภิเษกสวมมงกุฎแก่พระมหากษัตริย์ได้ แตกต่างจากขนบธรรมเนียมของพระมหากษัตริย์ยุโรปในประเทศอื่น ๆ เช่น สหราชอาณาจักร ที่พระมหากษัตริย์จะได้รับการราชาภิเษกและสวมมุงกฎโดยนักบวชอาวุโสของคริสตจักรแห่งอังกฤษ และเนื่องจากทรงมีพระอิสริยยศเต็มว่า พระมหากษัตริย์แห่งเนเธอร์แลนด์ ไม่ใช่ พระมหากษัตริย์แห่งชาวดัตช์ ดังนั้นจึงไม่สามารถรับการราชาภิเษกในนามของประชาชนได้อย่างกรณีของ พระมหากษัตริย์แห่งชาวโรมาเนีย หรือจักรพรรดิแห่งชาวฝรั่งเศส
พิธีการ
ตามกฎหมายแล้ว การขึ้นครองราชย์เป็นเพียงพิธีการ เพราะผู้สืบทอดราชบัลลังก์จะดำรงพระอิสริยยศพระมหากษัตริย์โดยอัตโนมัติทันทีเมื่อพระมหากษัตริย์พระองค์ก่อนเสด็จสวรรคตหรือสละราชสมบัติ พระมหากษัตริย์เนเธอร์แลนด์พระองค์สุดท้ายที่ดำรงพระอิสริยยศจนกระทั่งเสด็จสวรรคตคือพระเจ้าวิลเลิมที่ 3 โดยมีพระราชธิดาสืบทอดราชบัลลังก์เป็นสมเด็จพระราชินีนาถวิลเฮลมินา ซึ่งไม่ได้ทรงประกอบพิธีขึ้นครองราชย์โดยทันทีที่พระราชบิดาสวรรคตเนื่องจากยังทรงพระเยาว์ สมเด็จพระราชินีเอ็มมา พระราชชนนี จึงเป็นผู้สำเร็จราชการแทนพระองค์ระหว่างปี พ.ศ. 2433 - พ.ศ. 2441 ต่อมาพระราชินีนาถวิลเฮลมินาสละราชสมบัติและส่งมอบราชบัลลังก์แก่พระราชธิดา สมเด็จพระราชินีนาถยูเลียนา ในปี พ.ศ. 2491 การสืบทอดราชบัลลังก์จากการสละราชสมบัติอย่างจงใจของพระมหากษัตริย์องค์ก่อนเช่นนี้ เกิดในเนเธอร์แลนด์ต่อมาอีกสองครั้งคือ สมเด็จพระราชินีนาถยูเลียนาแก่สมเด็จพระราชินีนาถเบียทริกซ์ ในปี พ.ศ. 2523 และสมเด็จพระราชินีนาถเบียทริกซ์แก่สมเด็จพระราชาธิบดีวิลเลิม-อเล็กซานเดอร์ ในปี พ.ศ. 2556
พิธีเริ่มต้นด้วยการที่พระมหากษัตริย์ องค์รัชทายาท พระบรมวงศานุวงศ์ และคณะรัฐมนตรีนำโดยนายกรัฐมนตรี ประชุมโดยพร้อมเพรียงกัน ณ โถงพิธีการในพระราชวังหลวงอัมสเตอร์ดัม พระมหากษัตริย์ลงพระนามาธิไธยในเอกสารทางกฎหมายว่าด้วยการสละราชสมบัติ ต่อมาลงพระอธิไธยโดยองค์รัชทายาท พระบรมวงศานุวงศ์ จากนั้นจึงจะถูกลงนามโดยสมาชิกคณะรัฐบาลเป็นขั้นตอนสุดท้าย ซึ่งทันทีที่เอกสารถูกลงนามอย่างครบถ้วนแล้ว การขึ้นครองราชย์จึงจะมีผลโดยสมบูรณ์ ต่อมาพระมหากษัตริย์พระองค์ก่อน (ผู้สละราชสมบัติ) และพระมหากษัตริย์พระองค์ใหม่จะเสด็จฯ ออกมายังบริเวณบัญชรของพระราชวัง เพื่อปรากฏพระองค์ต่อสาธารณชนผู้รอคอยอยู่ภายนอก
ภายหลังการลงพระนามาภิไธย พระอภิไธย และนามในเอกสารทางกฎหมาย พระมหากษัตริย์พระองค์ใหม่เสด็จฯ จากพระราชวังไปยังโบสถ์นิวเวอร์แคร์ก (Nieuwe Kerk) ที่ซึ่งสมาชิกรัฐสภาเนเธอร์แลนด์และคณะรัฐมนตรี ตลอดจนแขกผู้มีเกียรติประชุมกันโดยพร้อมเพรียง
ภายในโบสถ์ สัญลักษณ์ของพระเกียรติภูมิและพระราชอำนาจของพระมหากษัตริย์อันได้แก่ มงกุฎ ลูกโลกประดับกางเขน กระบี่อาญาสิทธิ์ และคทา ถูกวางบนเบาะรองสีแดง มงกุฎเป็นสัญลักษณ์แสดงถึงอำนาจอธิปไตยและพระเกียรติภูมิ คทาแสดงถึงพระราชพันธกิจและลูกโลกประดับกางเขนแสดงถึงดินแดนภายในราชอาณาจักร เครื่องราชกกุธภัณฑ์อีกสองชิ้นได้แก่ กระบี่อาญาสิทธิ์ (แสดงถึงพระราชอำนาจ) และธงพระอิสริยยศแห่งราชอาณาจักรประดับตราแผ่นดินของเนเธอร์แลนด์ จะถูกประคองไว้โดยเจ้าหน้าที่ทหารชั้นสูง โดยมีสำเนารัฐธรรมนูญของเนเธอร์แลนด์รายล้อมรอบเครื่องราชกกุธภัณฑ์อยู่
ต่อมามหาดเล็กร้องประกาศการเสด็จฯ ถึงโบสถ์ของพระมหากษัตริย์พระองค์ใหม่ จากนั้นจึงจะเสด็จฯ ขึ้นประทับบนราชบัลลังก์ตรงข้ามกับแท่นวางเครื่องราชกกุธภัณฑ์ พระมหากษัตริย์อ่านพระราชดำรัสจากแท่นบังลังก์และตรัสคำสาบานอย่างเคร่งขรึมว่าจะทรงค้ำชูรัฐธรรมนูญและปกป้องประชาชนในราชอาณาจักรเนเธอร์แลนด์ แล้วจึงจะตามมาด้วยเสียงร้องชโยจากสาธารณชน
จากนั้นหัวหน้าคณะรัฐมนตรีขานชื่อสมาชิกรัฐสภาเนเธอร์แลนด์รายบุคคล ซึ่งแต่ละคนจะแสดงความจงรักภักดีต่อพระมหากษัตริย์ของตนด้วยการชูมือซ้ายขึ้นสาบานพร้อมกับกล่าวว่า "พระเจ้าผู้ยิ่งใหญ่ทรงช่วยเหลือข้าพเจ้าอย่างแท้จริง" (Zo waarlijk helpe mij God almachtig) หรือกล่าวปฏิญาณอย่างเรียบง่ายว่า "ข้าพเจ้าตกลง" (Ik beloof dat)
ภายหลังจากพิธีกล่าวคำควายบังคมโดยสมาชิกรัฐสภาเสร็จสิ้นลงแล้ว พระมหากษัตริย์จะเสด็จฯ ออกจากโบสถ์กลับไปยังพระราชวัง ตามมาด้วยพิธีรับรองอย่างเป็นทางการภายในพระราชวัง
เหรียญ
ตั้งแต่พิธีขึ้นครองราชย์ของพระราชินีนาถวิลเฮลมินาในปี พ.ศ. 2441 รัฐบาลเนเธอร์แลนด์จัดทำเหรียญที่ระลึกพิธีขึ้นครองราชย์ (Inhuldigingsmedaille) ของแต่ละครั้งด้วยจำนวนจำกัด ด้านหน้าแสดงพระฉายาลักษณ์พระเศียรที่หันข้างของพระมหากษัตริย์พระองค์ใหม่ ส่วนด้านหลังแสดงพระปรมาภิไธยย่อประจำพระองค์ ล้อมด้วยพระนามและวันที่เสด็จฯ ขึ้นครองราชย์ที่ขอบของเหรียญ ส่วนสายคล้องประกอบด้วยสีน้ำเงินเป็นส่วนน้อยและสีส้มเป็นส่วนใหญ่ อันหมายถึงสีประจำราชวงศ์ออเรนจ์-นัสเซา
กำลังตำรวจความปลอดภัยสาธารณะแห่งมาเก๊า
กองกำลังตำรวจรักษาความมั่นคงทางสาธารณะแห่งมาเก๊า (Corpo de Policia de Segurança Pública de Macau, อักษรย่อ CPSP) เป็นกองกำลังตำรวจที่ไม่ได้มีหน้าที่เกี่ยวข้องกับอาชญกรรม (non-criminal police department) แห่งมาเก๊า และเป็นหน่วยงานย่อยของกองกำลังรักษาความมั่นคงแห่งมาเก๊า เริ่มแรกรู้จักกันในนามว่า ตำรวจมาเก๊า (Polícia de Macau) กองกำลังเปลี่ยนชื่อมาหลายครั้งก่อนที่จะมาใช้ชื่อนี้ PSP (อักษรย่อเดิมของกองกำลัง) ได้ให้วันที่ 14 มีนาคม ค.ศ. 1691 เป็นวันก่อตั้ง
เนื่องจากภาพรวมของหนึ่งประเทศ สองระบบ (one country, two systems) ทำให้เจ้าหน้าที่จีนแผ่นดินใหญ่ (Mainland authorities) ไม่สามารถแทรกแซงเข้าการบังคับใช้กฏหมายของมาเก๊าได้ ส่งผลให้ CPSPM เป็นหน่วยงานอิสระไม่จำเป็นต้องขึ้นตรงกับกระทรวงรักษาความมั่นคงทางสาธารณะของจีนแผ่นดินใหญ่
เฮนรี เฟรเดอริก เจ้าชายแห่งเวลส์
เฮนรี เฟรเดอริก เจ้าชายแห่งเวลส์ (Henry Frederick, Prince of Wales; 19 กุมภาพันธ์ ค.ศ. 1594 - 6 พฤศจิกายน ค.ศ. 1612) เฮนรี เฟรเดอริกเป็นพระราชโอรสองค์โตในสมเด็จพระเจ้าเจมส์ที่ 1 แห่งอังกฤษและแอนน์แห่งเดนมาร์ก
เฮนรี เฟรเดอริกเป็นผู้ที่เห็นกันว่าทรงเป็นชายหนุ่มผู้ทรงมีความเหมาะสมที่จะสืบครองราชสมบัติต่อจากพระราชบิดา แต่เมื่อมีพระชนมายุได้ 18 พระองค์ก็ทรงมาด่วนสวรรคตลงด้วยไข้รากสาดน้อย ซึ่งทำให้ตำแหน่งรัชทายาทตกไปเป็นของพระอนุชาผู้ขึ้นครองราชย์เป็นสมเด็จพระเจ้าชาร์ลส์ที่ 1 แห่งอังกฤษ
ดูเพิ่ม
1594 1612
แอสตันมาร์ติน วัน-77
แอสตันมาร์ติน วัน-77 (Aston Martin One-77) เป็นรถยนต์นั่งสมรรถนะสูง เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติอังกฤษ แอสตันมาร์ติน เปิดตัวครั้งแรกที่งานปารีสมอเตอร์ โชว์ ปี ค.ศ. 2008 และเปิดตัวอย่างเต็มรูปแบบในงานเจนีวามอเตอร์โชว์ ปี ค.ศ. 2009 ก่อนที่จะเริ่มส่งไปยังลูกค้าในปี ค.ศ. 2011
วัน-77 ประกอบด้วยคาร์ไฟเบอร์และอะลูมิเนียม ซึ่งทำด้วยมือทั้งหมด เครื่องยนต์ขนาด 7.3 ลิตร (7312 cc) V12 ให้กำลัง 750 hp (560 kW) ใช้ระบบเกียร์ กึ่งอัตโนมัติ (Automated manual transmission) 6 จังหวะ ซึ่งสามารถให้ความเร็วสูงสุดได้ที่ 200 ไมล์/ชม. (320 กม./ชม.) แต่ในตอนทดสอบ ในเดือนธันวาคม ปี ค.ศ. 2009 สามารถทำได้ที่ 220.007 ไมล์/ชม. (354.067 กม./ชม.) ส่วนอัตราเร่ง 0-100 กม./ชม. ทำไว้ที่ 3.5 วินาที
วัน-77 ขณะเป็นคอนเซปต์ มีน้ำหนัก 1,500 กิโลกรัม (3,307 lb) แต่เมื่อผลิตมาจริง กลับมีน้ำหนักเพิ่มไปเป็น 1,630 kg (3,594 lb) รถมีฐานล้อยาว 2,791 มม. (109.9 นิ้ว) ความยาวรอบคัน 4,601 มม. (181.1 นิ้ว) กว้าง 2,204 มม. (86.8 นิ้ว) และสูง 1,222 มม. (48.1 นิ้ว) วัน-77 มีอัตราการปล่อย คาร์บอนไดออกไซด์ ที่ 572 กรัม/กม. รถจำกัดจำนวนเพียง 77 คัน ตามชื่อรุ่น "วัน-77" และจำหน่ายในราคาสูงถึง GB£1,150,000 นอกจากนี้ยังได้รับรางวัล "ออกแบบดีที่สุด" จากนิตยสาร ออโตเอ็กซ์เพลส (Auto Express) ของประเทศอังกฤษ เป็นต้น
ซีโวฟลูเรน
ซีโวฟลูเรน (อักษรโรมัน: Sevoflurane) หรือชื่อการค้า เช่น ซีโวเรน (Sevorane) เป็นไอโซโพรพิลอีเธอร์ ชนิดฟลูออรีเนตที่ปริมาณสูง มีคุณสมบัติไม่ติดไฟและมีกลิ่นหอมหวาน ใช้เป็นยาระงับความรู้สึกชนิดสูดดมเพื่อใช้ชักนำและคงระดับของการระงับความรู้สึกทั่ว มีระยะเวลาเริ่มออกฤทธิ์เร็วที่สุดเป็นที่สอง เป็นรองเพียงเดสฟลูเรน ซีโวฟลูเรนเป็นหนึ่งในยาระงับความรู้สึกชนิดสารระเหยที่นิยมใช้มากที่สุดในทางการแพทย์ โดยเฉพาะอย่างยิ่ง ในการระงับความรู้สึกสำหรับกรณีผู้ป่วยนอก มีใช้ในทุกชืวงอายุ และมีใช้ในสัตวแพทย์เช่นกัน ซีโวฟลูเรนและเดสฟลูเรนเข้ามาแทนที่ไอโซฟลูเรน และ ฮาโลเธน ในหัตถการวิสัญญียุคใหม่ ส่วนใหญ่ให้แก่ผู้ป่วยผ่านการผสมกับไนตรัสออกไซด์และออกซิเจน
ซีโวฟลูเรนมีฤทธิ์ขยายหลอดเลือด ซึ่งกระจุ้นให้เกิดการลดความดันเลือดและปริมาณเลือดออกจากหัวใจ (cardiac output) โดยสัมพันธ์กับขนาดยา (dose dependent) และมีฤทธิ์ขยายหลอดลม กระนั้น ในผู้ป่วยรายที่มีพยาธิสภาพที่ปอดอยู่เดิม อาจไปกระตุ้นให้เกิดการไอและการหดตัวของลาริงซ์ ซีโวฟลูเรนออกฤทธิ์ลดการตอบสนองการหายใจต่อภาวะออกซิเจนต่ำและภาวะคาร์บอนไดออกไซด์สูง และต้านการบีบตัวของหลอดเลือดปอดในภาวะออกซิเจนต่ำ นอกจากนี้ ฤทธิ์การขยายหลอดเลือดยังส่งผลให้ไปเพิ่มความดันในช่องสมอง (intracranial pressure) และปริมาณเบือดเลี้ยงสมอง (cerebral blood flow) แต่ลดอัตราเมทาบอลิสม์ของสมอง (cerebral metabolic rate)
ซีโวฟลูเรนมีรายงานความปลอดภัยที่ดีเยี่ยม แต่ยังคงอยู่ภายใต้การตรวจสอบถึงภาะวพิษต่อระบบประสาท และอาจส่งผลเพิ่มความเร็วในการเสื่อมในโรคอัลไซเมอร์์ ซีโวฟลูเรนเป็นสารที่นิยมสำหรับการชักนำผ่านหน้ากากก๊าส (mask induction) เนื่องมาจากมีฤทธิ์ระคายเคืองต่อเยื่อบุมิวคัสน้อยกว่า ซีโวฟลูเรนยังนิยมใช้ในการชักนำ (induction) กับคงระดับ (maintenance) ของยาระงับความรู้สึกเด็กเพื่อทำหัตถการทางศัลยกรรม ในระหว่างการตื่นจากยา มีรายงานว่าซีโรฟลูเรนมีความสัมพันธ์กับการเกิดภาวะไม่ให้ความร่วมมือ (agitation) และ ดีลิเรียม ในเด็กวัยก่อนประถมที่เข้ารับการผ่าตัดเล็ก ยังไม่เป็นที่แน่ชัดว่าจะสามารถป้องกันได้หรือไม่
โนฮาระ ริน
โนฮาระ ริน ตัวละครจากเรื่องนินจาคาถาโอ้โฮเฮะ เป็นศิษย์ของโฮคาเงะรุ่นที่ 4 เป็นนินจาแพทย์คอยรักษาคาคาชิและโอบิโตะเวลาบาดเจ็บ เคยถูกพวกศัตรูจับตัวไป แต่พวกคาคาชิสามารถมาช่วยไว้ได้ แต่รินต้องผ่าตัดตาของโอบิโตะ เพื่อนำเนตรวงแหวนให้แก่คาคาชิ เหตุการณ์หลังจากนั้นคือโนฮาระ รินถูกคาคาชิใช้ตัดสายฟ้าแทงทะลุหัวใจ ด้วยสาเหตุบางอย่าง ซึ่งก็คือ ก่อนหน้านั้นรินได้ถูกคิริงาคุเระพาตัวไปเพื่อเป็นพลังสถิตร่างของสามหาง แล้วคาคาชิได้ตามไปช่วยรินออกมาตามแผนของคิริงาคุเระ เพื่อให้รินกลับไปที่โคโนฮะแล้วปลดปล่อยสามหางจากตัวรินออกเพื่อหวังจะทำลายโคโนฮะงาคุเระ รินได้รับรู้เรื่องนั้น และตัดสินใจเข้าไปขวางตัดสายฟ้าของคาคาชิที่พุ่งเป้าไปที่ศัตรูเพื่อปกป้องโคโนฮะ แล้วหวังจะตายด้วยมือของคนที่รักทำให้โนฮาระ รินตายในที่สุด
เรือหลวงสินสมุทร
เรือหลวงสินสมุทร (HTMS Sinsamut) เป็นเรือดำน้ำประจำกองทัพเรือไทย เป็นประเภทเรือดำน้ำรักษาฝั่ง ขนาดเล็ก (ระวางขับน้ำต่ำกว่า 500 ตัน) ประกอบขึ้นที่อู่ต่อเรือบริษัทมิตซูบิชิ เมืองโกเบ ประเทศญี่ปุ่น พร้อมกันจำนวน 4 ลำ พร้อมกับ เรือหลวงมัจฉาณุ เรือหลวงวิรุณ และเรือหลวงพลายชุมพล โดยเรือหลวงสินสมุทร ประกอบขึ้นพร้อมกับเรือหลวงพลายชุมพล แต่มีรูปแบบแตกต่างกัน โดยเรือหลวงสินสมุทรมีลักษณะภายนอกเหมือนกับเรือหลวงมัจฉาณุและเรือหลวงวิรุณ ทุกประการ
ชื่อเรือหลวงสินสมุทร เป็นชื่อพระราชทาน มา ณ วันที่ 30 สิงหาคม พ.ศ. 2480 มาจากชื่อตัวละครในวรรณคดีไทยซึ่งมีอิทธิฤทธิ์ในการดำน้ำ คือ สินสมุทร จากเรื่องพระอภัยมณี
เรือหลวงสินสมุทรและเรือหลวงพลายชุมพล ประกอบแล้วเสร็จสมบูรณ์ บริษัทมิตซูบิชิได้ทำพิธีส่งมอบเป็นกรรมสิทธิของกองทัพเรือไทย และนำลูกเรือเข้าประจำเรือ เมื่อวันที่ 30 เมษายน พ.ศ. 2481
เรือหลวงมัจฉาณุปลดประจำการเมื่อวันที่ 30 พฤศจิกายน พ.ศ. 2494 พร้อมกันทั้ง 4 ลำ เนื่องจากขาดแคลนชิ้นส่วนอะไหล่ หลังจากญี่ปุ่นพ่ายแพ้สงครามโลก และไม่ได้รับอนุญาตให้ผลิตอาวุธยุทโธปกรณ์ และโรงงานแบตเตอรีของไทยที่ตั้งขึ้นก็ไม่สามารถผลิตแบตเตอรีสำหรับใช้ประจำเรือได้ ประกอบกับเหตุการณ์กบฏแมนฮัตตัน เมื่อวันที่ 29 มิถุนายน พ.ศ. 2494 ทำให้มีการเปลี่ยนแปลงอย่างขนานใหญ่ในกองทัพเรือ มีคำสั่งยุบหมวดเรือดำน้ำ โอนย้ายไปรวมกับหมวดเรือตรวจฝั่งที่ตั้งขึ้นใหม่
ยศทหารกองกำลังป้องกันตนเองญี่ปุ่น
บทความนี้ระบุตำแหน่งและยศใช้โดยกองกำลังป้องกันตนเองญี่ปุ่น
เรือหลวงสินสมุทร
ภายหลังปลดประจำการ เรือทั้งสี่ลำได้นำมาจอดเทียบกันที่ท่าเรือในแม่น้ำเจ้าพระยา ใกล้กับโรงพยาบาลศิริราช ต่อมาได้มีการขายเรือให้กับบริษัทปูนซีเมนต์ไทย คงเหลือแต่หอบังคับการ อาวุธปืน และกล้องส่อง ทางกองทัพเรือได้นำมาจัดสร้างสะพานเรือจำลอง จัดแสดงที่พิพิธภัณฑ์ทหารเรือ หน้าโรงเรียนนายเรือ จังหวัดสมุทรปราการ
ตำบลโบนแดร์
โบนแดร์ เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 หมู่บ้านนี้มีประชากร 3,512 คนใน 787 ครัวเรือน
วัดจันทร์ประดิษฐาราม (กรุงเทพมหานคร)
วัดจันทร์ประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางด้วน เขตภาษีเจริญ กรุงเทพมหานคร ที่ตั้งวัดมีเนื้อที่ 14 ไร่ 7 ตารางวา ที่ธรณีสงฆ์ มี 42 ไร่ 45 ตารางวา เจ้าอาวาสองค์ปัจจุบันคือ พระครูปลัดไชยวุฒิ อาภานนฺโท
ประวัติ
วัดจันทร์ประดิษฐารามสร้างขึ้นเมื่อประมาณปี พ.ศ. 2371 สร้างโดยนายจันปะขาว คหบดีผู้มั่งคั่งได้มอบที่ดินสร้างวัด ซึ่งมีที่ดินทั้งสิ้น 52 ไร่ 3 งาน 72 ตารางวา เมื่อมอบที่ดินให้แก่วัดแล้วก็ได้นุ่งขาวห่มขาวจำศีลภาวนาอยู่ในวัดนี้จนตลอดชีวิต จึงได้ตั้งชื่อวัดนี้ว่า วัดจันปะขาว ตามนามผู้สร้างวัด แต่ประชาชนมักเรียกชื่อเพี้ยนไปหลายชื่อ เช่น วัดชีปะขาว วัดจันตาปะขาว เป็นต้น จนหน่วยงานราชการทำเรื่องเสนอต่อทางการคณะสงฆ์ขอเปลี่ยนชื่อวัดเสียใหม่เป็น "วัดจันทร์ประดิษฐาราม" วัดได้รับพระราชทานวิสุงคามสีมาครั้งแรกเมื่อปี พ.ศ. 2390 ต่อมาได้ถอนวิสุงคามสีมาเดิม และได้ขอพระราชทานวิสุงคามสีมาใหม่เมื่อวันที่ 8 กรกฎาคม พ.ศ. 2526 ขนาดกว้าง 40 เมตร ยาว 80 เมตร
อาคารเสนาสนะ
อุโบสถหลังใหม่ขนาดกว้าง 15.90 เมตร ยาว 41.10 เมตร มีสองชั้นขนาด 9 ห้อง มีเสาหาร เป็นมุขเด็จทั้ง 2 ด้าน ภายในประดิษฐานพระประธาน พระพุทธรูปปางพุทธชินราช ขนาดหน้าตักกว้าง 5 ศอก 1 คืบ สูงถึงเกศ 7 ศอก วิหารหลวงพ่อขาว สร้างปี พ.ศ. 2379 มีพระพุทธรูปสมัยรัตนโกสินทร์ปางต่าง ๆ ไม่น้อยกว่า 140 องค์ ปัจจุบันเหลืออยู่ประมาณ 85 องค์ มีพระพุทธรูปสำคัญคือ หลวงพ่อขาว
ปานเทพ กล้าณรงค์ราญ
ปานเทพ กล้าณรงค์ราญ (เกิด 22 พฤษภาคม พ.ศ. 2488) สมาชิกวุฒิสภาไทย ชุดที่ 12 ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ สมาชิกสภาขับเคลื่อนการปฏิรูปประเทศ ในรัฐบาล พลเอก ประยุทธ์ จันทร์โอชา และอดีตประธานกรรมการป้องกันและปราบปรามการทุจริตแห่งชาติ
ประวัติ
นายปานเทพ จบการศึกษาจากโรงเรียนเซนต์คาเบรียล,จบการศึกษามัธยมศึกษาตอนปลาย จากโรงเรียนอำนวยศิลป์ พระนคร คณะเศรษฐศาสตร์ มหาวิทยาลัยธรรมศาสตร์ และปริญญาโททางเศรษฐศาสตร์ มหาวิทยาลัยเซาท์เทิร์นแคลิฟอร์เนีย สหรัฐอเมริกา และได้รับการอบรมจากวิทยาลัยป้องกันราชอาณาจักร รุ่นที่ 40 ( วปรอ. 4010)
การทำงาน
ปานเทพ กล้าณรงค์ราญ เริ่มทำงานที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) จนดำรงตำแหน่งผู้อำนวยการกองวางแผนและวิชาการ แล้วย้ายมารับตำแหน่งผู้ช่วยเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) ต่อมาดำรงตำแหน่ง เลขาธิการ กปร. และเป็นกรรมการและรองเหรัญญิกมูลนิธิชัยพัฒนา
ช่วงปลายปี พ.ศ. 2548 นายปานเทพ กล้าณรงค์ราญ เป็นผู้ทำบันทึกทักท้วงรัฐบาล พ.ต.ท.ทักษิณ ชินวัตร มิให้จ่ายเงินค่าเวนคืนโครงการพระราชดำริ เขื่อนป่าสักชลสิทธิ์ ให้กับนายทุนที่ดินเป็นจำนวนเงิน 670 ล้านบาท
นายปานเทพ กล้าณรงค์ราญ ได้รับการเสนอชื่อเป็นกรรมการป้องกันและปราบปรามการทุจริตแห่งชาติ เป็น 1 ใน 18 ผู้ถูกเสนอชื่อให้วุฒิสภาคัดเลือกให้เหลือ 9 คน ระหว่างขั้นตอนการคัดสรร และได้รับการแต่งตั้งเป็น ประธานกรรมการ ป.ป.ช. จากประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 เมื่อวันที่ 22 กันยายน พ.ศ. 2549
หลังรัฐประหารในประเทศไทย พ.ศ. 2557 ได้รับการแต่งตั้งเป็น ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ สมาชิกสภาขับเคลื่อนการปฏิรูปประเทศ
ในวันที่ 6 เมษายน พ.ศ. 2561 มีพระราชโองการโปรดเกล้าฯ แต่งตั้งให้ดำรงตำแหน่ง กรรมการในคณะกรรมการบริหารกองทุนพระราชทาน สำหรับศูนย์ศึกษาการพัฒนาอันเนื่องมาจากพระราชดำริ
238 ไฮเพเชีย
238 ไฮเพเชีย (238 Hypatia) เป็นดาวเคราะห์น้อยในแถบดาวเคราะห์น้อย
ตำบลศิลาลอย
ศิลาลอย เป็นหนึ่งในห้าตำบลของอำเภอสามร้อยยอด จังหวัดประจวบคีรีขันธ์ เป็นที่ตั้งของศูนย์ราชการต่าง ๆ ของอำเภอ เช่น ที่ว่าการอำเภอสามร้อยยอด สำนักงานเกษตรอำเภอสามร้อยยอด สำนักงานพัฒนาชุมชนอำเภอสามร้อยยอด ด่านตรวจถาวรสามร้อยยอด
ที่ตั้งและอาณาเขต
ตำบลศิลาลอยมีอาณาเขตติดต่อกับอำเภอและจังหวัดใกล้เคียงดังนี้
การปกครองส่วนภูมิภาค
ตำบลศิลาลอยแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น
ท้องที่ตำบลศิลาลอย มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลศิลาลอย ครอบคลุมพื้นที่ตำบลศิลาลอยทั้งหมด ซึ่งเป็นสภาตำบลศิลาลอยที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลศิลาลอยในวันที่ 3 มีนาคม พ.ศ. 2538
ประชากร
พื้นที่ตำบลศิลาลอยประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 11,236 คน แบ่งเป็นชาย 5,515 คน หญิง 5,721 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 2 จาก 5 ตำบลในอำเภอสามร้อยยอด
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
พระรามอินทรา (ดวง จุลัยยานนท์)
พลตำรวจโท พระรามอินทรา นามเดิม ดวง รามอินทรา (สกุลเดิม จุลัยยานนท์; 27 มีนาคม พ.ศ. 2433 – 3 กรกฎาคม พ.ศ. 2498) อดีตอธิบดีกรมตำรวจ คนที่ 6 และอดีตปลัดกระทรวงมหาดไทยคนที่ 11
ประวัติ
พลตำรวจโท พระรามอินทรา (ดวง รามอินทรา) เกิดเมื่อวันที่ 27 มีนาคม พ.ศ. 2432 (นับแบบปัจจุบันคือปี พ.ศ. 2433) ที่ตำบลต้นม่วง อำเภอเมือง เมืองเพชรบุรี เป็นบุตรของนายขลิบและนางกรอง จุลัยยานนท์
ท่าอากาศยานปตูย
ท่าอากาศยานปตูย (Letališče Ptuj) เป็นสนามบินในเมืองมอชกานต์ซี ประเทศสโลวีเนีย
กีฬาลูชในโอลิมปิกเยาวชนฤดูหนาว 2020
กีฬาลูชในโอลิมปิกเยาวชนฤดูหนาว 2020 เป็นการแข่งขันกีฬาลูชที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 9-22 มกราคม ค.ศ.2020 โดยได้จัดขึ้นที่ Vaudoise Aréna
คทาดำ
คทาดำ (Black Rod) หรือชื่ออย่างเป็นทางการว่า ผู้เบิกคทาดำ (Usher of the Black Rod, ถ้าเป็นหญิง เรียก Lady Usher of the Black Rod และถ้าเป็นชาย เรียก Gentleman Usher of the Black Rod) เป็นเจ้าพนักงานรัฐสภาในประเทศเครือจักรภพบางประเทศ มีต้นกำเนิดในสภาขุนนางของรัฐสภาสหราชอาณาจักรที่จัดให้มีเจ้าพนักงานถือคทาทำจากไม้มะเกลือสีดำประดับรูปสิงโตสีทองที่หัว
ในสหราชอาณาจักร เจ้าพนักงานนี้มีความรับผิดชอบหลัก ๆ เป็นการควบคุมการเข้าถึงสภาขุนนางและบริเวณโดยรอบ และรักษาระเบียบในพื้นที่ดังกล่าว นอกจากนี้ ยังมีความรับผิดชอบในพิธีการบางอย่าง ซึ่งรวมถึงการเบิกตัวสมาชิกสภาสามัญชนไปฟังพระราชดำรัสจากพระราชบัลลังก์ (Speech from the Throne) ร่วมกับสมาชิกสภาขุนนางในรัฐพิธีเปิดประชุมรัฐสภา (State Opening of Parliament) ด้วยการเชิญคทาไปหยุดอยู่หน้าประตูสภาสามัญชน แล้วให้ประตูปิดใส่หน้าของตนอย่างแรง ก่อนใช้คทานั้นเคาะประตูสามครั้งเพื่อขออนุญาตเข้าไปประกาศเบิกตัว พิธีการดังกล่าวเป็นการแสดงออกเชิงสัญลักษณ์ว่า สามัญชนเป็นอิสระจากกษัตริย์
ผู้เบิกคทาดำคนปัจจุบันแห่งสหราชอาณาจักร คือ แซราห์ คลาร์ก (Sarah Clarke) ซึ่งเป็นสตรีคนแรกที่ได้ดำรงตำแหน่งนี้ โดยอยู่ในตำแหน่งมาตั้งแต่ ค.ศ. 2018 และได้รับค่าตอบแทนราว 93,000 ปอนด์ต่อปี
การแต่งตั้ง
พระมหากษัตริย์ทรงแต่งตั้งผู้เบิกคทาดำตามที่เลขาธิการรัฐสภา (Clerk of the Parliaments) เลือกสรรมา เดิมตำแหน่งนี้หมุนเวียนกันในกลุ่มข้าราชการชั้นผู้ใหญ่จากกองทัพเหล่าต่าง ๆ แต่ตั้งแต่ ค.ศ. 2002 ได้ประกาศรับเป็นการทั่วไป ผู้เบิกคทาดำ ถ้าไม่ได้เป็นอัศวินอยู่แล้ว มักได้รับแต่งตั้งเป็นอัศวินประเภทไนต์แบชเลอร์ (Knight Bachelor) และได้รับเครื่องราชอิสริยาภรณ์การ์เทอร์ (Order of Garter) ส่วนรองผู้เบิกคทาดำ ภาษาอังกฤษเรียกว่า "Yeoman Usher of the Black Rod"
หน้าที่
ความรับผิดชอบหลัก ๆ ของผู้เบิกคทาดำ คือ การควบคุมการเข้าถึงสภาขุนนางและอาณาบริเวณ และรักษาความสงบเรียบร้อยในพื้นที่นั้น เดิมยังรับผิดชอบด้านการรักษาความปลอดภัยในพื้นที่ดังกล่าว และรับผิดชอบด้านอาคารสถานที่กับการบริการภายในวังเวสต์มินสเตอร์ แต่ความรับผิดชอบทั้งสองด้านดังกล่าว ปัจจุบันโอนให้แก่ผู้อำนวยการรักษาความปลอดภัยรัฐสภา (Parliamentary Security Director) ตั้งแต่ ค.ศ. 2016 และผู้อำนวยการอาคารสถานที่แห่งสภาขุนนาง (Lords Director of Facilities) ตั้งแต่ ค.ศ. 2019 ตามลำดับแล้ว
อนึ่ง ผู้เบิกคทาดำยังเป็นผู้เฝ้าประตูและเชิญบุคคลเข้าที่ในช่วงประชุมสมาชิกเครื่องราชอิสรยาภรณ์การ์เทอร์ และเป็นผู้ถวายการรับใช้โดยตรงให้แก่พระมหากษัตริย์ในที่ประชุมสภาขุนนาง นอกจากนี้ ยังเป็นเลขานุการของเลขาธิการพระราชวัง (Lord Great Chamberlain) เป็นผู้เฝ้าประตูสภาขุนนาง และเป็นซาร์เจินต์แอตอามส์ (serjeant-at-arms) ประจำสภาขุนนาง เมื่อใดที่สภาขุนนางประชุมกัน ทั้งผู้เบิกคทาดำและรองผู้เบิกคทาดำต้องอยู่ด้วย และทำหน้าที่เบิกตัวสมาชิกใหม่เฉพาะที่เป็นขุนนางฝ่ายอาณาจักรเข้าที่ประชุม อนึ่ง ผู้เบิกคทาดำยังมีอำนาจจับกุมสมาชิกคนใด ๆ ที่ละเมิดเอกสิทธิ์ทางรัฐสภา หรือกระทำความผิดอื่น ๆ ในทางรัฐสภา เช่น ละเมิดอำนาจ (contempt), ก่อความไม่สงบ (disorder), หรือขัดขวางกระบวนพิจารณาของสภา อันเป็นบทบาทที่เทียบเท่ากับซาร์เจินต์แอตอามส์แห่งสภาสามัญชน
ผู้เบิกคทาดำรับผิดชอบเชิญคทาพิธีการ (ceremonial mace) เข้าและออกห้องประชุมสภาขุนนางเพื่อให้ประธานสภาขุนนางใช้ แต่ปัจจุบันหน้าที่นี้ส่งผ่านให้รองผู้เบิกคทาทำ หรือให้ผู้ช่วยประธานสภาขุนนาง (Lord Speaker's Deputy) ทำในโอกาสที่เกี่ยวข้องกับฝ่ายตุลาการ
ผู้เบิกคทาดำยังเป็นที่รู้จักเพราะบทบาทในรัฐพิธีเปิดประชุมรัฐสภาซึ่งพระมหากษัตริย์จะเสด็จมาเปิดประชุมและมีพระราชดำรัสจากพระราชบัลลังก์ ในพิธีดังกล่าว ผู้เบิกคทาจะเบิกตัวสมาชิกสภาสามัญชนไปฟังพระราชดำรัสร่วมกับสมาชิกสภาขุนนาง ด้วยการเชิญคทาไปเคาะบานประตูสภาสามัญชนสามครั้งเพื่อขอเข้าไปประกาศเบิกตัว
เดวิด ลีกีย์ (David Leakey) อดีตผู้เบิกคทาดำ กล่าวว่า ร้อยละ 30 ของงานในตำแหน่งผู้เบิกคทาดำแห่งสภาขุนนางนั้น ต้องทำในหรือทำเพื่อสภาสามัญชน
เซลล์ขยันพันธุ์เดือด BLACK
เนื้อเรื่อง
ตรงกันข้ามกับกับซีรีส์เซลล์ขยันพันธุ์เดือดภาคหลักซึ่งมีฉากเป็นร่างกายมนุษย์ที่สุขภาพแข็งแรง เซลล์ขยันพันธุ์เดือด BLACK มีฉากเป็นบรรยากาศแบบ "บริษัทมืด" ในร่างกายที่มีวิถีชีวิตที่ส่งผลเสียต่อสุขภาพ เรื่องรางเกี่ยวกับเหล่าเซลล์ในรูปแบบมานุษยรูปนิยมที่ต้องดิ้นรนช่วยเหลือร่างกายจากภัยคุกคามต่าง ๆ เช่น การสูบบุหรี่ โรคพิษสุรา และโรคติดต่อทางเพศสัมพันธ์
วัดสีเมือง
วัดสีเมือง หรือ วัดศรีเมือง (ວັດສີເມືອງ) เป็นพระอารามหลวง ตั้งอยู่บนถนนเชษฐาธิราช ในนครหลวงเวียงจันทน์ ถือเป็น 1 ใน ศรี 5 ประกอบด้วย ศรีเมือง ศรีพูล ศรีฐาน สีบัวบาน ศรีหอม ในสมัยโบราณ เกี่ยวข้องกับการทำพิธีสำคัญของกษัตริย์โบราณ เช่น การราชาภิเษกขึ้นครองราชย์ จะต้องนำน้ำพุทธมนต์จาก วัด 5 ศรี ทั้งหมดมาประกอบพิธีพุทธาภิเษก
วัดสีเมืองสร้างขึ้นเมื่อ พ.ศ. 2106 ในสมัยของพระเจ้าไชยเชษฐาธิราช วัดนี้เป็นที่ตั้งของเสาหลักเมือง มีคำบอกเล่าเก่าแก่ว่าเกี่ยวข้องกับสาวชื่อ สี เป็นหญิงท้องแก่ ยอมสละชีวิตพร้อมลูกในท้องพร้อมกับม้าอีกหนึ่งตัว เป็นผีอารักษ์เสาหลักเมืองเวียงจันทน์ จึงนำเอาชื่อสาวสีมาตั้งเป็นชื่อวัดว่า "วัดสีเมือง" ชาวเวียงจันทน์ได้เรียกสาวสีว่า ย่าแม่สีเมือง ทุกปีก่อนจะมีบุญนมัสการที่พระธาตุหลวงจะต้องมีการจัดพิธีกรรมทำบุญอยู่ที่วัดสีเมืองก่อน
ธาตุวัดสีเมือง เป็นธาตุที่สร้างด้วยศิลาแลงซึ่งแตกต่างไปจากธาตุที่สร้างด้วยอิฐในระยะร่วมสมัย เท่าที่เหลืออยู่ปรากฏเป็นฐานบัวที่มีบัวคว่ำและท้องไม้ขนาดใหญ่ที่คาดด้วยลูกแก้วอกไก่ ภายในวัดมีพระพุทธรูปประดิษฐานอยู่เป็นจำนวนมาก แต่มีพระพุทธรูปอยู่องค์หนึ่งที่ชำรุดไปแล้วบางส่วนตั้งประดิษฐานอยู่ ซึ่งพระพุทธรูปองค์นี้เป็นที่เชื่อกันว่ามีความศักดิ์สิทธิ์เป็นอย่างมากไม่ว่าใครมาขอพรก็จะสมดังใจ
น้ำนมราชสีห์เล็ก
น้ำนมราชสีห์เล็ก เป็นไม้ล้มลุก แผ่ติดดิน ก้านใบสีออกแดง ใบเดี่ยว ฐานใบเบี้ยวเล็กน้อย ดอกเป็นช่อกระจุกแน่น สีม่วงอมแดง ใบและเมล็ดเป็นยาแก้ท้องเสีย กลากเลื้อน ทั้งต้นใช้บำรุงน้ำนม ยางสดใช้รักษาแผล สาระสำคัญคือฟีโนลิก ไฮโดรไลซ์แทนนิน ฟลาโวนอยด์ และสเตียรอยด์ สารสกัดเมทานอลมีฤทธิ์ยับยั้ง Escherichia coli และ Staphylococcus aureus
ถัน ตุ้น
ถัน ตุ้น เป็นคีตกวี นักแต่งเพลงประกอบภาพยนตร์ และผู้อำนวยเพลงชาวจีน  มีชื่อเสียงจากผลงานดนตรีประกอบภาพยนตร์เรื่อง Crouching Tiger, Hidden Dragon ของหลี่ อัน, Hero ของจาง อี้โหมว และ The Banquet ของเฝิง เสี่ยวกาง
ถัน ตุ้น มีผลงานประพันธ์ดนตรีประกอบภาพยนตร์จีนหลายเรื่อง ได้แก่
คาซัคสถานเนชันแนลลีก (วอลเลย์บอลชาย)
คาซัคสถานเนชันแนลลีก (Казахстан Национальная лига; Kazakhstan National League) เป็นการแข่งขันวอลเลย์บอลระดับสูงสุดของประเทศคาซัคสถาน ก่อตั้งขึ้นในปี ค.ศ. 1992 อยู่ภายใต้การกำกับของสหพันธ์วอลเลย์บอลสาธารณรัฐคาซัคสถาน (Федерация волейбола Республики Казахстан; ФВРК)
การแข่งขันแบ่งออกเป็น 3 ระดับได้แก่ เนชันแนลลีก (สูงสุด) และ เมเจอร์ลีกแบ่งออกเป็น 2 ลีกคือ ลีกเอ และ ลีกบี